Χρήστος Ρίμπας

Ο Χρήστος Ρίμπας (1914Κατάλογος Ελλήνων διεθνών, Ελληνική Ποδοσφαιρική Ομοσπονδία ΕΠΟ – 18 Οκτωβρίου 1981) ήταν Έλληνας διεθνής ποδοσφαιριστής.Χρήστος Ρίμπας, βάση δεδομένων ευρωπαϊκών εθνικών ομάδων eu-football.info

Γεννήθηκε στη Μαγνησία της Μικράς Ασίας. Ξεκίνησε τον αθλητισμό σε ηλικία 14 ετών, αγωνιζόμενος ως κεντρικός επιθετικός ποδοσφαιριστής με την ομάδα της Α.Ε. Νέας Ιωνίας το 1927. Τον επόμενο χρόνο ο Ούγγρος προπονητής Σβεγκ τον παρακολούθησε να παίζει τερματοφύλακας στην ομάδα του Παραρτήματος Κολεγίου Αθηνών στο γήπεδο του Πανελληνίου και τον καλεί να εγγραφεί στα τμήματα υποδομής ("τσικό") της ΑΕΚ. Το 1929 προωθείται στην πρώτη ομάδα και το 1931 διαδέχεται το σπουδαίο Γιάμαλη, σε ένα Χριστουγεννιάτικο φιλικό με την Αυστριακή Βάλκερ, στο οποίο και εντυπωσιάζειΦύλλο εφημερίδας "Αθλητισμός της Ελλάδος" της 8 Δεκεμβρίου 1947, σελ. 3: "Η Ελλάς διαθέτει σήμερον μία πλήρη ενδεκάδα άσσων γκολκήπερ" (συντάκτης Νικ. Τσαγ.). Αγωνίστηκε στη θέση του τερματοφύλακα με την ΑΕΚ και 9 φορές στην εθνική Ελλάδας, την τελευταία ως αρχηγός. Το 1933 είχε κληθεί στη μικτή Βαλκανίων για αγώνα με τη μικτή Κόσμου, ο οποίος τελικά αναβλήθηκε. Σταμάτησε το ποδόσφαιρο το 1947. Ήταν νυμφευμένος και απέκτησε έναν γυιό, τον Αλέξανδρο. Απεβίωσε στις 18 Οκτωβρίου 1981.Αθλητική Ηχώ, Πέθανε ο Χρήστος Ρίμπας, 20-10-1981.

 Τίτλοι 
2 Πανελλήνια πρωταθλήματα:
 1939 και 1940
2 κύπελλα Ελλάδας:
 1932 (δεν αγωνίστηκε στον τελικό) και 1939
3 πρωταθλήματα ΕΠΣ Αθηνών:
 1940, 1946 και 1947.

Παραπομπές

 Πηγές 
 Η Ιστορία της ΑΕΚ, Έκδοση Γ.Χ. Αλεξανδρής, Αθήνα 1996
 Εθνική Ελλάδος πορεία μέσα στο χρόνο, Εκδόσεις Παπαζήση, Αθήνα 2001
 Επίσημος ιστότοπος Ερασιτεχνικής ΑΕΚ, aek.gr
 Όταν έφυγε ο «αίλουρος» Χρήστος Ρίμπας, Σταύρος Καζαντζόγλου, enwsi.gr

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Τερματοφύλακες ποδοσφαιριστές
Κατηγορία:Μικρασιατικός Ελληνισμός